CONVOCATORIA DE PROBAS SELECTIVAS PARA CUBRIR EN RÉXIME DE INTERINIDADE UNHA PRAZA DE AUXILIAR ADMINISTRATIVO PARA REXISTRO E PADRÓN MUNICIPAL DE HABITANTES.
ADMINISTRACIÓN LOCAL — Municipal — Meaño (Persoal, oposicións, 01/12/2016)

Aprobadas pola Xunta de Goberno Local, en sesión extraordinaria de data 14 de novembro de 2016, as seguintes Bases de selección para a provisión dunha praza de auxiliar administrativo para rexistro e padrón municipal de habitantes, en réxime de interinidade, fanse públicas as bases e a convocatoria: Ten por obxecto a presente convocatoria cubrir en réxime de interinidade, ao abeiro do artigo 10.1. b) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e do artigo 23.2. b) da Lei 2/2015, do 29 de abril, do emprego público de Galicia, unha praza de Auxiliar Administrativo para Rexistro e Padrón Municipal de Habitantes, polo procedemento de oposición libre. A devandita praza está integrada no grupo C2 e clasificada no Cadro de Persoal do Concello da Meaño: Grupo: C; Subgrupo: C2; Escala: Administración Xeral; Subescala: Auxiliar (Código de identificación na RPT (3)); dotada do soldo correspondente ao seu grupo e o nivel de complemento de destino e cantidade asignada como específico. O/a funcionario/a será nomeado/a unha vez remate o proceso de selección para a cobertura interina da praza de auxiliar administrativa de Rexistro e Padrón Municipal de Habitantes en tanto persista a situación de incapacidade da funcionaria titular da praza e ata que se produza a súa incorporación, sexa provista por funcionario/a de carreira de resultar declarada vacante por non terse incorporada a titular ou amortizada a praza. A persoa que resulte nomeada cesará ao finaliza-la causa que deu lugar ao seu nomeamento, reincorporación da titular, provisión definitiva do posto ou amortización da praza. Este procedemento tramitarase con carácter de urxencia.1.—Para poder tomar parte neste proceso selectivo, os aspirantes deberán reunir os seguintes requisitos na data de expiración do prazo concedido para a prestación das solicitudes: a) Ter a nacionalidade española ou algunha, nos termos previstos no artigo 52 da Lei 2/2015, do 29 de abril, do emprego público de Galicia. b) Ter cumpridos os 16 anos de idade, e non superar a idade máxima de xubilación forzosa. c) Estar en posesión do título de Graduado en Educación Secundaria Obrigatoria, equivalente ou superior ou en condicións de obtelo na data de finalización do prazo de admisión de instancias. d) Posuir a capacidade funcional para o desenvolvemento das tarefas habituais e funcións correspondentes ao posto de traballo para o que se opta. e) Non ter sido separado/a do servizo de ningunha Administración Pública en virtude de expediente disciplinario nin atoparse inhabilitado/a, por sentenza firme, para o exercicio de funcións públicas.2.—Tódolos requisitos esixidos no apartado anterior deberán posuilos os/as aspirantes no día de remate do prazo para a presentación de solicitudes, sendo nulo o nomeamento como funcionario interino a quen estea incurso en causas de incapacidade conforme á normativa vixente.1.—As persoas que desexen tomar parte nas probas selectivas convocadas deberán facelo constar mediante instancia dirixida á Sra. alcaldesa do Concello da Meaño. A instancia (que figura como Anexo II a estas Bases) conterá, ó menos, os datos persoais do solicitante coa súa dirección e a denominación da praza convocada á que opta e farase constar, expresamente, que se reúnen todas e cada unha das condicións esixidas na Base Segunda da convocatoria. Xunto á instancia, tamén se presentará: 2.—O prazo para a presentación de solicitudes será de 20 días naturais, contados a partires do día seguinte ao da publicación da convocatoria no Boletín Oficial da Provincia. Así mesmo as bases e convocatoria publicarase tamén na páxina Web e no Taboleiro de Edictos do Concello.3.—A presentación de solicitudes poderá facerse ben no Rexistro Xeral do Concello de Meaño ou ben en calquera das formas establecidas no artigo 16.4 da Lei 39/2015, do 1 d outubro, do Procedemento Administrativo Común das Administracións Públicas. As solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso resulta aconsellable que os aspirantes comuniquen mediante fax ou correo electrónico durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública.4.—Os aspirantes quedan vinculados aos datos que fixeron constar na solicitude, se ben os erros de feito que poidan advertirse poderán subsanarse ou repararse en calquera momento ben de oficio, ben a instancia de parte.5.—Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: a) Solicitalo de modo expreso na súa instancia, concretando as adaptacións concretas que pretende. b) Achegar fotocopia compulsada de ditame técnico facultativo emitido polo órgano técnico de cualificación do grado de minusvalía competente, acreditando de forma fidedigna as deficiencias permanentes que deron orixe ao grado de minusvalía recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orden PRE/1822/2006 de 9 de xuño, do Ministerio da Presidencia.1.—Rematado o prazo de vinte días naturais sinalados para a presentación de instancias, a Alcaldía dictará resolución aprobando a lista provisional de admitidos e excluídos, expresando as causas de exclusións. Esta resolución publicarase no Boletín Oficial da Provincia de Pontevedra, no taboleiro de anuncios do Concello de Meaño e, de forma complementaria, na páxina Web do Concello de Meaño.2.—Os aspirantes excluídos disporán de cinco días hábiles, contados a partir do seguinte ao da publicación da resolución, para poder enmendar, no seu caso, o defecto que motivase a exclusión e/ou formular reclamacións.3.—Rematado o citado prazo a Alcaldía ditará resolución pola que se aprobe a listaxe definitiva de admitidos e excluídos no proceso selectivo. Na mesma Resolución determinarase a designación do Tribunal cualificador, así coma a data do comenzo das probas. Esta resolución publicarase no Boletín Oficial da Provincia de Pontevedra, no taboleiro de anuncios do Concello de Meaño e, de forma complementaria, na páxina Web do Concello de Meaño.4.—O feito de figurar incluído na relación de admitidos no prexulga que se lles recoñeza aos interesados a posesión dos requisitos esixidos no procedemento selectivo convocado, que deberá ser xustificados documentalmente no suposto de que os aspirantes admitidos superen as probas selectivas.5.—No caso de que desde o primeiro momento non houbese ningún aspirante excluído, ditarase resolución aprobando a listaxe definitiva de admitidos. Na mesma resolución determinarase a designación nominal dos membros do Tribunal cualificador así como a data de comenzo das probas.1.—Os membros do tribunal serán designados pola Alcaldía procurando a paridade entre homes e mulleres. Estará integrado por cinco membros titulares e cinco suplentes, sendo a súa composición a seguinte: presidente/a, secretario/a e tres vogais, funcionarios ou persoal laboral fixo do Concello de Meaño ou de calquera outro concello ou Administración Pública, con titulación igual ou superior á esixida, 2.—En ningún caso os membros do tribunal cualificador poderán ser funcionarios interinos, persoal eventual ou persoal de elección ou designación política. Os titulares e suplentes serán nomeados pola Alcaldía cando se dite a resolución pola que se aproba a lista definitiva de admitidos ao proceso selectivo.3.—O Tribunal non poderá constituirse nin actuar sen a asistencia de, a lo menos, tres dos seus membros (titulares ou suplentes) e en todo caso, coa asistencia do/a presidente/a e do/a secretario/a. O Tribunal resolverá todas as dúbidas que puidesen xurdir na aplicación destas normas, así como o que se deba facer nos casos non previstos.4.—O Tribunal queda facultado para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo, podendo as súas resolucións ser recorridas segundo o diposto na Lei 39/2015, do 1 de outubro, do procedemetno Administrativo Común das Administracións Públicas.5.—O Tribunal poderá dispoñer a incorporación aos seus traballos de asesores especialistas para as probas correspondentes dos exercicios que estimen pertinentes, limitándose ditos asesores unicamente a presta-la súa colaboración nas súas especialidades técnicas. A actuación do Tribunal rexerase polo disposto nas presentes bases e na Lei 39/2015, do 1 de outubro, do procedemetno Administrativo Común das Administracións Públicas.6.—Os membros do tribunal deberán absterse de intervir, cando concorran neles algunha das circunstancias previstas no artigo 23 da Lei 39/2015, do 1 de outubro, do Procedemento Administrativo Común das Administracións Públicas. Así mesmo, os interesados poderán recusar aos membros do Tribunal cualificador, no prazo de tres días naturais dende a publicación da súa composición, cando, ao seu xuízo, concorra neles algunha das circunstancias previstas no artigo 24 da Lei 39/2015, do 1 de outubro, do Procedemento Administrativo Común das Administracións Públicas.1.—A data, lugar e hora de celebración da primeira proba que conforma a fase de oposición serán publicadas, na resolución pola que se aprobe a lista definitiva de admitidos no Boletín Ofical da Provincia, no taboleiro de anuncios do Concello de Meaño e, de forma complementaria, publicaranse na páxina Web do Concello de Meaño.2.—Concluído cada un dos exercicios da oposición correspondente, o tribunal fará pública, no taboleiro de anuncios do Concello de Meaño e, de forma complementaria, na páxina Web do Concello de Meaño, a relación de aspirantes que o superaron con indicación da puntuación obtida. Os aspirantes non incluídos na lista terán a consideración de non aptos. Así, se algún aspirante quere ter acceso ao seu expediente ou exercicios, deberá solicitalo por escrito e notificaráselle por escrito o día e hora en que poderá velo. Se quere copia dalgún dos citados documentos deberá aboar a taxa correspondente e solicitalo así mesmo por escrito. Dende a total terminación dun exercicio ata o comenzo do seguinte deberá transcorrer un prazo mínimo de 24 horas e un máximo de 20 días.3.—No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a redución nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia.4.—En calquera momento o Tribunal poderá requirir aos opositores para que acrediten a súa identidade.5.—A orde de actuación dos opositores para a realización daqueles exercizos que non poidan facerse de xeito simultáneo, comezará pola letra “H” de conformidade coa Resolución de 24 de febreiro do 2016 do Ministerio de Facenda e Administracións Públicas – BOE nº 49 de 26/02/2016. No suposto de que non exista ningún aspirante cuxo primeiro apelido comece pola letra indicada, a orde de actuación iniciarase por aqueles cuxo primeiro apelido comence pola letra seguinte, e así, sucesivamente.6.—Si en calquera momento do proceso selectivo chegara a coñecemento do Tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ó Sr. Alcalde a súa exclusión indicando as inexactitudes ou falsedades observadas ós efectos procedentes.7.—Contra os acordos do Tribunal poderá interpoñerse recurso administrativo ante o órgano competente conforme ó previsto na Lei de Réxime Xurídico das Administracións Públicas e do Procedemento Administrativo Común. A oposición constará de tres exercicios de carácter obrigatorio e eliminatorio e un exercicio de coñecemento do galego de carácter obligatorio e eliminatorio. Primeiro exercicio: De carácter obligatorio e elimnatorio. Consistirá en contestar por escrito a un cuestionario tipo test de 80 preguntas con tres respostas alternativas baseadas no contido do programa da convocatoria durante un período de 90 minutos e determinado polo Tribunal. O tribunal disporá os medios que estime oportunos para garantir o anonimato dos aspirantes na realización do exercicio. Este exercicio cualificarase de cero (0) a dez (10) puntos, sendo necesario para superalo obter un mínimo de cinco (5) puntos. A resposta correcta cualificaranse con 0,125 puntos e a errónea penalizarase con – 0,125. Cada resposta non contestada restará 0,10. Segundo exercicio: Con carácter obrigatorio e eliminatorio. Consistirá en desenvolver por escrito, no tempo máximo de dúas horas a/s pregunta/as plantexadas polo tribunal relacionadas co programa da convocatoria (Anexo I) e as funcións propias sinaladas na base 1ª. O exercicio relacionarase cun suposto práctico/s que deberán resolver ou desenvolver como exemplo do aspecto teórico. Neste exercicio avaliarase a formación xeral, a claridade, a orde das ideas, a facilidade de exposición escrita e a capacidade de síntese. A puntuación máxima desta fase será de 10 puntos. O aspirante que non acade 5 puntos será eliminado do proceso selectivo. Terceiro exercicio: Con carácter obrigatorio e eliminatorio. Será práctico e consistirá en desenvolver dúas probas informáticas de tratamento de texto, folla de cálculo ou base de datos, que determinará o tribunal, nun tempo máximo de 45 minutos. A puntuación máxima desta fase será de 8 puntos. Cada proba informática terá unha puntuación máxima de 4 puntos. O aspirante que non acade 2 puntos en cada unha das probas informáticas será eliminado do proceso selectivo. Cuarto exercicio: Coñecemento do galego. Con carácter obrigatorio e eliminatorio. Obrigatorio para os aspirantes que non acrediten o nivel de coñecemento do idioma galego CELGA 3 ou equivalente debidamente homologado polo órgano competente en materia de política lingüística da Xunta de Galicia. Quedan exentos de realizar esta proba os aspirantes que acrediten estar en posesión do CELGA 3. Este exercicio consistirá na tradución sen diccionario dun fragmento dun texto legal en castelán proposto polo tribunal nun tempo máximo de trinta minutos. Este exercicio será calificado de apto ou non apto. A puntuación definitiva de cada aspirante será a resultante da suma das puntuacións obtidas en cada exercicio da fase de oposición. Os aspirantes disporán dun prazo de 3 días hábiles, a contar desde o seguinte ao da publicación das puntuacións da fase de oposición para facer alegacións ás mesmas. No suposto de empate nas puntuacións de dous ou máis aspirantes, este resolverase tendo en conta a maior puntuación obtida no primeiro exercicio e se isto non fose abondo, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo cuxa realización se anunciará, para a posible presencia dos aspirantes afectados, sinalando o lugar, día e hora da súa celebración, mediante anuncio publicado, cunha antelación mínima de 24 horas, no taboleiro de anuncios do Concello. Unha vez realizadas as cualificacións finais publicarase o resultado no Taboleiro de anuncios municipal e, de forma complementaria, na páxina Web do Concello mediante relación, por orde de puntuación, de cada aspirante que supere o proceso selectivo. O Tribunal declarará como aprobado/a e proporá a contratación de aquel/a aspirante que obteña a maior cualificación final, non podendo aprobar un número maior de aspirantes ao da praza convocada. No caso de quedar deserto o proceso selectivo por non superar ningún aspirante a proba ou por no se presentar ningún a mesma, a alcaldesa queda autorizada para convocar novamente cantas veces sexa preciso de conformidade coas presentes bases. O candidato/a que acade a condición de aprobado/a no proceso selectivo presentará, no prazo de dez días naturais, a contar desde o seguinte ao da publicación no Taboleiro de anuncios municipal e na páxina Web do Concello da lista de aprobados, no Rexistro Xeral do Concello de Meaño os documentos que se especifican seguidamente: 1. Declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentenza firme.2. Fotocopia da cartilla da S. S. 3. Nº de conta bancaria cos 20 díxitos.4. Certificado médico acreditativo de non padecer enfermidade ou defecto físico que imposibilite o normal exercicio da función. De non achegar dita documentación no devandito prazo, ou da documentación achegada non quedase acreditado que cumpre os requisitos esixidos, decaerá nos seus dereitos, quedando anuladas todas as súas actuacións, sen prexuízo da responsabilidade en que pidera incorrer por falsedade na solicitude. De darse este suposto sería proposto para a cobertura desta praza o seguinte candidato que teña superado o proceso selectivo e obtivese a seguinte maior puntuación máis alta.1.—Na acta da última sesión do tribunal de selección incluiranse unha lista de reservas entre os/as aspirantes que aprobaron a oposición por orde de maior a menor puntuación para cubrir posibles baixas por incapacidade, vacacións, renuncia ou outras continxencias sobrevidas no funcionario/a que resulte nomeado e das funcionarias da mesma categoría que prestan servizos no Concello de meaño.2.—A alcaldesa, vista a proposta do tribunal e unha vez presentada a documentación sinalada no artigo anterior, procederá a ditar a Resolución correspondente que nomeará como funcionario/a interino/a ó/a candidato/a que acade a maior puntuación na fase de oposición e aprobará a lista de reserva.3.—A lista de reserva funcionará: Unha vez feito o chamamento o aspirante contará cun prazo de dous días hábiles para contestar e aceptar, debendo presentar nese prazo unha declaración xurada de non estar separado mediante expediente disciplinario do servizo de calquera das Administracións Públicas, nin estar inhabilitado para o exercicio de funcións públicas por sentenza firme, fotocopia da cartilla da S. S., Nº de conta bancaria cos 20 díxitos e certificado médico. Por todo o non previsto nestas Bases, e sen prexuízo da xerarquía normativa, será de aplicación supletoria o establecido na Lei 39/2015, do 1 de outubro, do procedemento Administrativo Común das Administracións Públicas, no R. D. Lvo.5/2015 do texto Refundido do Estatuto Básico do Empregado Público, na Lei 7/1985, do 2 de abril Reguladora das Bases do Réxime Local, na lei 2/2015 do 29 de abril do emprego público de Galicia e demais lexislación concordante, que sexa de aplicación, en particular na Orden APU/1461/2002 do 6 de xuño pola que se establecen as normas para a selección e nomeamento de persoal funcionario interino. A presente convocatoria, as súas bases e tódolos actos administrativos que da mesma se deriven e das actuacións do tribunal, poderán ser impugnados polos interesados no casos e formas dispostos na Lei 39/2015, do 1 de outubro, do Procedemento Administrativo Común das Administracións Públicas. En cumprimento do disposto na Lei Orgánica 15/1999, do 13 de decembro, de protección de datos de carácter persoal, infórmase as persoas interesadas e participar neste proceso selectivo que os datos de carácter persoal por elas facilitados serán incorporados a un ficheiro coa finalidade da selección de persoal, e se lles recoñece a posibilidade de exercitar gratuitamente os dereitos de acceso, rectificación, cancelación e oposición, enviando comunicación escrita ao Concello de Meaño. Os interesados autorizan ao Concello de Meaño a proceder ao tratamento dos seus datos nos termos anteriormente descritos así como á publicación dos mesmos nos taboleiros de anuncios e na páxina web do Concello. A presentación da documentación nece3saria para participar no proceso de selección presumirá o consentimento para tratar a información nos termos indicados. Tema 1.—A Constitución Española de 1978. Estructura e principios xerais. Os dereitos fundamentais na Constitución Española. O Tribunal Constitucional. A Reforma da Constitución. Tema 2.—A Organización do Estado na Constitución: organización institucional ou política e organización territorial. A Coroa. As Cortes Xerais, referencia ao Defensor do Pobo. O Poder Xudicial. Tema 3.—O Goberno e a Administración. Principios de actuación da Administración Pública. A Administración Xeral do Estado. As Comunidades Autónomas. Estatutos de Autonomía. A Autonomía Local. Tema 4.—Disposicións xerais, principios de actuación e funcionamento do sector público na Lei 40/2015, do 1 de outubro, de Réxime Xurídico do Sector Público. As relacións interadministrativas. Tema 5.—A Lei 3/2015, do 1 de outubro, do Procedemento Administrativo Común das Administracións Públicas. O obxecto e ámbito subxectivo de aplicación. Os interesados no procedemento administrativo. capacidade de obrar, concepto de interesado e representación. Rexistros. Tema 6.—A actividade das Administracións Públicas na Lei 3/2015. normas xerais de actuación, termos e prazos. Tema 7.—O acto administrativo. requisitos e eficacia. A nulidade e anulabilidade do acto administrativo, conversión, conservación e convalidación dos actos administrativos. Tema 8.—O procedemento administrativo común. garantías, iniciación, ordenación, instrución e finalización. Tema 9.—A executoriedade dos actos administrativos. A execución forzosa. Tema 10.—A revisión dos actos administrativos en vía administrativa. A revisión de oficio. Os recursos administrativos. principios xerais, clases e regulación. Tema 11.—A lei 1/2013, do de decembro, de Transparencia, Acceso á información pública e bo goberno. obxecto e ámbito subxectivo de aplicación. A publicidade activa. O dereito de acceso á información pública. Réxime de impugnacións. Tema 12.—A Lei 7/15, do 2 de abril, Reguladora das Bases do Réxime Local. Disposicións xerais. O municipio. territorio, poboación, organización e competencias. A provincia. organización e competencias. Tema 13.—Funcionamento de órganos colexiados locais; réxime de sesións e acordos. Actas e certificacións de acordos. As resolucións do Presidente da Corporación. As ordenanzas e regulamentos das entidades locais. clases, procedemento de elaboración e aprobación. Tema 14.—A poboación do municipio. Condición de veciño. Padrón municipal de habitantes. Concepto. Inscripción no Padrón Municipal de habitantes. Cesión de datos. Tema 15.—Formación, mantemento, revisión e custodia do Padrón municipal de habitantes. Remisión de datos e funcións do Instituto Nacional de Estatística. O Consello de empadronamento. Tema 16.—Os contratos do sector público. Delimitación dos tipos de contractuais. Órganos de contratación. Perfil do contratante. Preparación dos contratos. Selección do contratista e adxudicación dos contratos. Tema 17.—As Facendas Locais. Clasificación dos ingresos. As Ordenanzas Fiscais. Tema 18.—Estudo especial dos ingresos tributarios; impostos, Taxas e Contribucións Especiais. Os prezos públicos. Tema 19.—O presuposto Xeral das Entidades Locais. Principios, integración e documentos de que constan. Proceso de aprobación do Presuposto Local. Principios Xerais de execución do Presuposto. Modificacións presupostarias: os créditos extraordinarios e os suplementos de crédito, as transferencias de créditos e outras figuras. Liquidación do presuposto. Tema 20.—Dereitos e deberes dos empregados públicos. Réxime disciplinario do persoal ó servizo das Administracións Públicas.” Meaño, 17 de novembro de 2016.—A alcaldesa, Mª Lourdes Ucha Varela.